മോന്സണിനെതിരായി ഉള്ളത് സാമ്ബത്തിക തട്ടിപ്പുകള്, ശബരിമല ചെമ്ബോലയുടെ നിജസ്ഥിതി അന്വേഷിക്കും എ.ഡി.ജി.പി ശ്രീജിത് കൊച്ചി: പുരാവസ്തുസാമ്ബത്തിക തട്ടിപ്പ് കേസ് പ്രതി മോന്സണ് മാവുങ്കലിനെതിരെ നിലവില് സാമ്ബത്തിക തട്ടിപ്പ് കേസുകളിലാണ് അന്വേഷണം നടക്കുന്നതെന്നും പ്രതിക്കെതിരെയുള്ള മറ്റു ആരോപണങ്ങളിലും അന്വേഷണം നടക്കുമെന്നും എ.ഡി.ജി.പി. എസ്.ശ്രീജിത്ത് അറിയിച്ചു. ശബരിമലയുമായി ബന്ധപെട്ട വിവാദ ചെമ്ബോലയും പരിശോധിക്കും.മോന്സണിന്റെ ഡോക്ടറേറ്റ് വ്യാജമാണെന്ന പരാതി പരിശോധിക്കും. അന്വേഷണം നടക്കുന്നതിനാല് കൂടുതല് പ്രതികരിക്കുന്നിനാകില്ലെന്നും എ.ഡി.ജി.പി വ്യക്തമാക്കി. മോന്സണിന്റെ കൈവശമുള്ള പുരാവസ്തുക്കള് ശാസ്ത്രീയമായി പരിശോധിക്കും. പുരാവസ്തുക്കളുടെ മറവിലെ സാമ്ബത്തിക തട്ടിപ്പ് തെളിയിക്കാനാണ് പുരാവസ്തു വിദഗ്ധരെക്കൊണ്ട് പരിശോധിപ്പിക്കുന്നത്. ഇതിനായി പുരാവസ്തു വകുപ്പിന് ക്രൈംബ്രാഞ്ച് അപേക്ഷ നല്കും.അതേസമയം, നാലാമതൊരു കേസ് കൂടി മോന്സണെതിരെ രജിസ്റ്റര് ചെയ്തിട്ടുണ്ട്. ചാനല് ഉടമയെന്ന നിലയില് സാമ്ബത്തിക തട്ടിപ്പ് നടത്തിയെന്ന പരാതിയിലാണ് പുതുതായി കേസ് രജിസ്റ്റര് ചെയ്തിരിക്കുന്നത്. ഇതിനിടെ വിശദമായ മൊഴിയെടുപ്പിനും പരിശോധനകള്ക്കുമായി മോന്സനെ കലൂരില് വീട്ടിലെത്തിച്ചു. എ.ഡി.ജി.പി ശ്രീജിത്ത് അല്പസമയത്തിനകം ഇവിടെയെത്തി മോന്സനെ ചോദ്യം ചെയ്യും. പുരാവസ്തു വകുപ്പ് ഉദ്യോഗസ്ഥരും മോന്സന്്റ വീട്ടിലെത്തി തെളിവെടുക്കുന്നുണ്ട്. തെളിവെടുപ്പിനായി വിവിധ സ്ഥലങ്ങളില് കൊണ്ടു പോകേണ്ടതുള്ളതിനാല് മോന്സനെ വീണ്ടും കസ്റ്റഡിയില് വാങ്ങാന് ക്രൈം ബ്രാഞ്ച് തീരുമാനിച്ചിട്ടുണ്ട്. വൈകിട്ട് കോടതിയില് ഹാജരാക്കുമ്ബോള് വീണ്ടും കസ്റ്റഡി ആവശ്യപ്പെടാനാണ് നീക്കം.